ناريمان (ملكه)

ناريمان فهمى صادق (الملكه ناريمان) (31 اكتوبر 1933 - 16 فبراير 2005) مرات الملك فاروق الاول التانيه و اخر ملكات مصر. ناريمان اتجوزت فاروق فى مايو 1951 و جابت منه ابنهم الوحيد احمد فؤاد التانى فى 16 يناير 1952. بعديها بكام شهر عمل مجموعه من الظباط فى الجيش المصرى انقلاب و طردو الملك بعد ما غصبو عليه يتنازل عن العرش لابنه الرضيع. ناريمان و فاروق اتطلقو فى 2 فبراير 1954 وعاشت فى مصر لحد ما ماتت فى 2005 فى مستشفى دار الفؤاد فى جنوب القاهرة. ناريمان اتجوزت مرتين بعد الملك فاروق والمره الاولانيه من الدكتور الشخصى بتاع الملك و اسمه ادهم النقيب, من اسكندريه و خلفت ولد كمان اسمه اكرم. المره التانيه اتجوزت من دكتور بردو اسمه اسماعيل فهمى و عاشوا فى مصر الجديده لحد ما ماتت فى 16 فبراير سنة 2005.

 اولاد الملكة ناريمان 
 الملك احمد فؤاد التانى من الملك فاروق
 اكرم النقيب من ادهم النقيب

 ازوج الملكة ناريمان 
 الملك فاروق
 الدكتور ادهم النقيب
 الدكتور اسماعيل فهمى

 لينكات برانيه 
 السايت بتاع الملكه ناريمان

تصنيف:اسرة محمد على
تصنيف:ملكات مصر
تصنيف:ملكات قرينات
تصنيف:قاهريين
تصنيف:ناس من مصر الجديده